חדו"ש - רשימת פסולי החיתון של בתי הדין כוללות רשימות נואפים
ראשי / נישואים וגירושים / פסולי ומנועי חיתון / רשימת פסולי החיתון של בתי הדין כוללות רשימות נואפים
בוגדים חשאיים
רשימת הנואפים נשמרת בסוד. בתי הדין הרבניים מכחישים: הרשימה נועדה להזהיר מפני נישואים לאנשים האסורים להינשא מבחינה הלכתית
תגיות: פסולי חיתון · בתי הדין הרבניים · גירושים · נואפים · אתר "כיפה"
בתי הדין הרבניים שומרים רשימה של בני זוג בוגדים ונואפים. שמות הנואפים מגיעים לידי בתי הדין הרבניים בהליכי גירושים שהם מנהלים. לפי ידיעה שפרסם אתר "כיפה", המידע נחשף בהליכים שמנהלים בני זוג ונשמר בסודיות.
באתר "כיפה" נכתב כי מדובר בבגידות שלא נידונו בבית הדין מתוך כוונה להוכיח אותן, אלא בתיאור של מעשי בגידה שעלה במסגרת הליך הגירושין. חלק מהשמות אף לא נרשמו בפרוטוקול הדיונים. כן נטען כי הצד השלישי לבגידה – הגבר או האישה ששיתפו פעולה עם בן הזוג הבוגד – אינו מוזמן לבירור בבית הדין. למרות זאת, שמו נכלל ברשימה בקטגוריית "בועל" בלי ידיעתו.
בחדשות 2 נכתב כי צעדים אלו נעשים כדי לעדכן את רשימת מעוכבי החיתון. במקרים שבהם חושד בית הדין כי זוג מתגרש בגלל בגידה, הוא מבקש לקבל מידע על זהות הבוגד. לבת הזוג אסור להינשא לאדם שאתו בגדה. במקרים מסוימים מעכב בית
במקרים מסוימים מעכב בית הדין את הגט כדי שבת הזוג תחשוף את זהות האדם שאיתו לכאורה בגדה
הדין את הגט, כדי שבת הזוג תחשוף את זהות האדם שאיתו לכאורה בגדה.
מהנהלת בתי הדין הרבניים נמסר בתגובה: "בית הדין אינו מחזיק בידיו רשימה הקרויה 'רשימת נואפים', אלא רשימה של אנשים האסורים להינשא מבחינה הלכתית, כדי להתריע ולהזהיר את הבאים להינשא לאנשים המצויים ברשימה זו. כל האנשים שמופיעים ברשימה זו יודעו על כך מבעוד מועד, לאחר שהנושא נבדק לעומקו ונמצא לנכון. לצד זאת, יש מקרים בודדים שבהם הבדיקה הותירה מצב של ספק. כאשר מגיע מקרה העוסק באנשים אלו, בית הדין בוחן את המקרה לאשורו“.
ל"כיפה" נודע כי בשבועות הקרובים תוגש עתירה לבג"ץ לביטול קיומן של רשימות מסוג זה.